# Víctor Narro

Víctor Narro Valero (Palma de Mallorca, 27 de maig de 1999) és un futbolista espanyol que juga com a davanter al Club Gimnàstic de Tarragona de la Primera Federació.

## Trajectòria

Va començar a jugar al futbol a les categories inferiors del R.C.D. Mallorca i la S.D. La Salle abans d'unir-se al futbol base del Villareal C.F. a gener del 2017. El 14 de juliol de 2018, després de finalitzar la seva formació, va ser assignat per jugar una temporada amb el C.D. Roda al que era la Tercera Divisió.
El seu debut amb el Roda va ser el 4 d'octubre de 2018 com a titular en un partit que van guanyar 2-1 contra el Paterna C.F. encara que el seu primer gol el va marcar el 25 de novembre obrint el marcador pel seu equip en un partit que va acabar 2-2 contra l'Oriola C.F.. La temporada la va finalitzar amb 35 partits jugats i 3 gols. Al tornar a Vila-real va ser assignat a l'equip C a la mateixa Tercera Divisió.
La temporada 2020-21 la va jugar al filial a l'antiga Segona Divisió B per deixar el club el 31 de juliol de 2021. Tres dies després es va oficialitzar la seva incorporació al filial del Reial Valladolid, amb un contracte per una temporada a la Primera Federació.
Va debutar amb el Valladolid el 13 de novembre de 2021 entrant com a substitut a la segona part per Álvaro Aguado. El partit el van guanyar 3-0 davant el C.F. Fuenlabrada a la Segona Divisió. Va tenir minuts a més partits de lliga i a la Copa del Rei, però el club va decidir no ampliar el seu contracte.
El 24 de juny de 2022 es va anunciar el seu fitxatge pel R.C. Deportivo de la Coruña fins 2024. Els seus primers mesos va participar en quinze partits i el 31 de gener de 2023 va ser cedit al Club Esportiu Atlètic Balears fins a la fi de la temporada. Al finalitzar la mateixa temporada, va tornar a La Corunya per firmar un acord amb la directiva per rescindir el seu contracte l'11 d'agost. Tres dies després va firmar contracte amb el C.D. Lugo.
El 3 de juliol de 2024 va fitxar pel Gimnàstic de Tarragona amb un contracte vàlid per dues temporades.

## Clubs

Actualitzat per últim cop el 31 d'octubre de 2024
| Club | Any | Partits | Gols |
| C.D. Roda | 2018-2019 | 35 | 3 |
| Vila-real C.F. "C" | 2019-2020 | 27 | 4 |
| Vila-real C.F. "B" | 2020-2021 | 21 | 0 |
| Reial Valladolid C.F. Promeses | 2021-2022 | 27 | 6 |
| Reial Valladolid C.F. | 2021-2022 | 5 | 0 |
| R.C. Deportivo de la Coruña | 2022-2023 | 15 | 0 |
| C.E. Atlètic Balears (cedit) | 2023 | 17 | 1 |
| C.D. Lugo | 2023-2024 | 32 | 2 |
| Gimnàstic de Tarragona | 2024-2025 | 10 | 1 |
| Total carrera | Total carrera | 189 | 17 |

## Referències

* ↑ «≫Víctor Narro, perfil de Transfermarkt» (en espanyol europeu).
* ↑ «El Mallorca cedeix al juvenil Víctor Narro al La Salle» (en espanyol europeu).
* ↑ «≫Víctor Narro s'afegeix al projecte del Roda» (en espanyol europeu).
* ↑ «≫Els tres punts es queden a casa: Roda 2-1 Paterna» (en espanyol europeu).
* ↑ «≫L'Oriola no passa de l'empat enfront el Roda» (en espanyol europeu).
* ↑ «≫Víctor Narro es despedeix del Vila-real i marxa cap al Valladolid» (en espanyol europeu).
* ↑ «≫Víctor Narro, vuitè fitxatge del filial» (en espanyol europeu).
* ↑ «El balear Víctor Narro no seguira al Real Valladolid» (en espanyol europeu). [Consulta: 3 novembre 2024].
* ↑ «Víctor Narro rescindeix el seu contracte amb el Depor» (en espanyol europeu).
* ↑ «Víctor Narro, la primera incorporació de la temporada 24-25!» (en espanyol europeu).